b"\n_START_ARTICLE_\nEdifici del Cens (Calafell)\n_START_SECTION_\nDescripci\xc3\xb3\n_START_PARAGRAPH_\nEs tracta d'un edifici de planta irregular amb planta baixa i, parcialment, amb una planta alta. Una part de la coberta \xc3\xa9s d\xe2\x80\x99una sola vessant, mentre que a la resta de l\xe2\x80\x99edifici la coberta \xc3\xa9s de dues vessants, amb el carener paral\xc2\xb7lel a la fa\xc3\xa7ana. Es formada per j\xc3\xa0sseres, bigues, llates de fusta, rajoles i teules ar\xc3\xa0bigues. El trespol \xc3\xa9s de bigues de fusta i revoltons de rajola. El trespol i la teulada es sostenen gr\xc3\xa0cies a dos pilars de pedra escairada. A la fa\xc3\xa7ana hi ha tres portals, dos d\xe2\x80\x99ells moderns, amb porta met\xc3\xa0l\xc2\xb7lica enrotllable. A la part superior hi ha quatre finestres fetes amb brancals de maons i llinda de fusta. Hi ha un r\xc3\xa0fec de teules i una canal feta amb elements seriats de terrissa. La fa\xc3\xa7ana \xc3\xa9s arrebossada i pintada de color blanc. Hi pengen cables de telefonia. Al subs\xc3\xb2l hi ha un cup.\n_START_SECTION_\nHist\xc3\xb2ria\n_START_PARAGRAPH_\nAntigament, en aquest edifici es recollien els censos. Durant el darrer quart del segle XX es va modificar la fa\xc3\xa7ana en obrir-hi dues portes cotxeres."